Qozog‘istonliklar Konstitutsiyaga tuzatishlarni ma’qullashdi. Nazarboyev imtiyozlardan mahrum bo‘ladi, parlamentning o‘rni kuchaytiriladi

Dastlabki ma’lumotlarga ko‘ra, 5 iyun kuni o‘tkazilgan referendumda qatnashganlarning 77,18 foizi Qozog‘iston Konstitutsiyasiga o‘zgartirishlar kiritishni ma’qullab ovoz bergan. Bu haqda Qozog‘iston Markaziy saylov komissiyasiga asoslanib, Nur.kz xabar tarqatdi.
Referendum ishtirokchilarining 18,66 foizi esa tuzatishlarga qarshiligini bildirgan. 2,58 foiz byulleten haqiqiy emas deb topilgan. 1,58 foiz byulleten ovozlarni hisoblash jarayonida hisobga qo‘shilmagan, ularda javob variantlarining ikkisiga ham belgi qo‘yilgan.
Tengrinews.kz xabariga ko‘ra, referendumda davomat 68,06 foizni tashkil etgan. MDH davlatlaridan kelgan kuzatuvchilar referenjum davomida «arzimas» qoidabuzarliklarni qayd etishgan.
Nazarboyev merosiga zarba. Qozog‘istonda konstitutsiya bo‘yicha referendum o‘tkazilmoqda